  Туспуктэм: Данил Кузнецов Майя Бывальцева Вуись шутэтскон нуналъёсы, 20-21 толшоре, Удмуртиын трос лымы усёз, зол тӧласькоз. Со сярысь улосвыл Гидрометцентрлэн пресс-службаез ивортӥз. 19-21 толшоре элькунын толэзьем эсэплэсь трос лымыялоз. Тужгес трос лымы усёз арнянуналэ. 19-тӥ толшоре нуназе но 20-тӥ толшоре потон уе тӧл секундскын 15-20 метрозь кужмоялоз. Кӧснуналэ нуназе кӧня ке лапкомоз. Арнянуналэ тӧл нош ик кужмоялоз, секундскын 12-17 метрозь пельтоз. Сюресъёс вылын лымы пуктосъёс, лымы вӧлдэт, йӧвалег. Пельскон дыръя котыр 500 метрозь, куд-ог дыръя солэсь ӧжыт адӟиськоз. Омырын температура уйин но нуназе -1…-6 градус котырын возиськоз. Вордӥськонэ потон уе лымыямысь калленэн дугдоз, нуназе шӧдскымон лымы усьыны кулэ ӧвӧл. Шуак кезьытскоз но ӵукналы -15…-20 градусозь вуоз, нуназе трослы уз воштӥськы. Нырысь-валысь чакланъёсъя, арнялэн нырысетӥ ӝыныяз кезьыт луоз, лымы ӧжыт усёз. Тегъёс: куазь Гидрометцентр Удмуртия  